Boas eo ar yezhoniourien da rannañ ar yezhoù keltiek e daou skourr : ar skourr gouezelek, ennañ an iwerzhoneg, gouezeleg Bro-Skos hag ar manaveg (a gomzer  en Enez-Vanav), hag ar skourr predenek. Er skourr-se emañ ar brezhoneg, a-gevret gant ar chembraeg (Bro-Gembre) hag ar cherneveureg (Kerne-Veur). Evel ar yezhoù keltiek modern all e teu ar brezhoneg eus inizi Breizh-Veur. Kar eo dar galianeg ivez, ur yezh varv en deiz a hiziv, hag a veze komzet e deroù hon oadvezh en ul lodenn vras eus Kornôg Europa (Belgia, Frañs, Suis, Norzh Italia).